Document ID: /roh_data/filtered/fineweb-2-filterrobots_roh.jsonl.gz/46764

Il Haiti basegna in'elecziun decisiva la fin da december per eruir il nov president.
Ils candidats èn Jude Célestin e Jovenel Moise, sco l'autoritad electorala annunzia. Tar l'emprima elecziun la fin d'october han quests dus candidats fatg las bleras vuschs: Moise ha cuntanschì 33% da las vuschs e Célestin 25%. Omadus han dentant manchentà la maioritad necessaria.
Moise ha il sustegn da la gruppa enturn il president partent Michel Martelly. Célestin appartegna a la partida da l'anteriur president René Préval. Pervi dad irregularitads e violenza tar l'emprim'elecziun l'avust ha l'elecziun stuì vegnir repetida en plirs circuls electorals. Tut en tut èn 54 candidats s'annunziads sco candidats per l'uffizi presidial dal Haiti.
RR novitads 09:00